TRC ปิดพุ่งกว่า 7% หลังเข้าถือหุ้นใน “เหมืองแร่โปแตช” เพิ่ม
TRC ปิดพุ่งกว่า 7% หลังเข้าถือหุ้นใน "เหมืองแร่โปแตช” อาเซียนเพิ่ม โดยราคาปิดตลาดอยู่ที่ 2.12 บ. บวก 0.14 บ. หรือ 7.07% สูงสุด 2.14 บ. ต่ำสุด 1.98 บ. มูลค่าการซื้อขาย 378.19 ลบ.
3 พ.ย. 2558

ผู้สื่อข่าวรายงานว่า ราคาหุ้น บริษัท ทีอาร์ซี คอนสตรัคชั่น จำกัด (มหาชน) หรือ TRC ปิดตลาดอยู่ที่ 2.12 บาท บวก 0.14 บาท หรือ 7.07% สูงสุด 2.14 บาท ต่ำสุด 1.98 บาท มูลค่าการซื้อขาย 378.19 ล้านบาท
โดยปัจจัยที่ส่งผลให้ราคาหุ้นปรับตัวขึ้นแรงคาดว่ามาจากประเด็นที่ TRC ระบุว่า ตามที่มติที่ประชุมคณะกรรมการบริษัท เรื่องอนุมัติให้ TRC Investment Limited  บริษัทย่อยที่สาธารณรัฐเมอริเชียส ซื้อหุ้นสามัญของ บริษัท เหมืองแร่โปแตชอาเซียน จำกัด (มหาชน)  (APMC) นั้น
ทั้งนี้บริษัท TRC Investment  Limited ได้จ่ายเงินค่าหุ้นงวดที่ 1 จำนวน 355 ล้านบาท ให้กับเทอร์มอล เทรด แอนด์ อินเวสเม้นท์ ลิมิเตท และเมื่อวันที่ 30 ตุลาคม 2558 ได้รับโอนหุ้น APMC จำนวน 1,775,000 หุ้นเป็นที่เรียบร้อย ทำให้สัดส่วนการถือหุ้นของกลุ่ม TRC ใน APMC เพิ่มจากร้อยละ 4.18 เป็นร้อยละ 14.06 (ประกอบด้วยการถือหุ้นโดย TRC Investment Limited ร้อยละ 9.88 และ TRC International Limited ร้อยละ 4.18 ที่ทุนที่ชำระแล้ว ณ ปัจจุบันของ APMC ที่ 1,796,337,300 บาท)
ขณะที่ บล.ฟิลลิป หุ้นแนะนำ TRC ราคาเป้าหมายระยะสั้น 2.06 บาท แนวโน้มกำไรไตรมาส 3/58 ดีขึ้นจากงานในมือสูง อีกทั้งในไตรมาส 4/58  ลุ้นได้งานรับเหมาเหมืองแร่โปแตซ